# Cecilia Roth

Cecilia Edith Rotenberg Gutkin, més coneguda per Cecilia Roth (Buenos Aires, 8 d'agost de 1956), és una actriu argentina de cinema, teatre i televisió. Guanyadora de dos Premis Goya i un Premi del Cinema Europeu. És coneguda per ser una chica Almodóvar i la musa de Fito Páez durant els anys 90.

## Biografia

El seu pare, Abrasha Rotenberg, és un ucraïnès d'origen jueu que es va establir als anys 30 a Buenos Aires, on va treballar com a escriptor, editor i periodista. La seva mare, la cantant Dina Rot, va néixer a Mendoza i va passar la seva infància a Santiago de Chile. El seu germà Ariel Rot també és músic i viu a Espanya.
Comença com a actriu al seu país fins que el 1976 s'estableix a Espanya fugint de la Dictadura militar. No ha deixat de treballar allà, tot i triomfar plenament en el cinema espanyol des de les seves primeres aparicions a Las verdes praderas, de José Luis Garci, Arrebato, d'Iván Zulueta o Laberinto de pasiones, de Pedro Almodóvar.
Entre les seves pel·lícules més destacades hi ha Un lugar en el mundo i Martín (Hache), totes dues d'Adolfo Aristarain, i també el seu paper protagonista a Todo sobre mi madre, també d'Almodóvar; amb tots dos directors obté premis Goya per la millor interpretació femenina.
Per a televisió va protagonitzar les telenoveles Por amor junt a Arnaldo André i Marita Ballesteros, Nueve lunas i les unitàries Laura y Zoe amb Susú Pecoraro, Trátame bien i Epitafios al costat de Julio Chávez i Leonardo Sbaraglia.
Va estar casada amb el cantautor Fito Páez, amb qui va adoptar un fill, Martín. Prèviament havia estat casada amb Gonzalo Gil.
A més de fer cinema i televisió, també s'ha dedicat a fer teatre, tant a Argentina com a Espanya. Entre el 2013 i el 2014 va treballar en l'obra de Philippe Blasband, Una Relación Pornográfica, junt a Darío Grandinetti.
És membre fundadora de l'Academia de las Artes y Ciencias Cinematográficas de la Argentina i va ser vicepresidenta segona de la seva primera comissió directiva.

## Filmografia

Alguns dels treballs més destacats en què ha participat com a actriu han estat els següents:

### Cinema

* No toquen a la nena (1976).
* Crecer de golpe (1977).
* Arrebato (1979)
* Las verdes praderas (1979)
* La familia, bien, gracias (1979).
* Pepe, no me des tormento (1981).
* Laberinto de pasiones (1982).
* Entre tinieblas (1983).
* ¿Qué he hecho yo para merecer esto? (1984).
* El jardín secreto (1984).
* Los amores de Kafka (1988).
* Yo la peor de todas (1990).
* Vivir mata (1991)
* Un lugar en el mundo (1991).
* Martín (Hache) (1997).
* Cenizas del paraiso (1997).
* Todo sobre mi madre (1999).
* Una noche con Sabrina Love (2000).
* Vidas privadas (2001).
* Antigua vida mia (2000).
* El nido vacío (2008).
* Kamchatka (2002).
* La hija del caníbal (2003).
* "Otros días vendrán" (2005).
* Sofacama (2006).
* El nido vacío (2008).
* Matrimonio (2012).
* Los amantes pasajeros (2013).
* Horas (2016).
* Migas de pan (2016).
* Robledo Puch (2017).
* El Ángel (2018)
* Dolor y gloria (2019)
* Crímenes de familia (2020)
* Hasta el cielo ida y vuelta (2020)
* El prófugo (2021)

### Televisió

* Epitafios 2004-2009, HBO.
* Trátame bien (2009), El Trece.
* El pacto (2011), América TV.
* En terapia (tercera temporada) (2014) TV Pública.
* Historia de un clan (2015), Telefe.
* Supermax (2017). Rede Globo / TV Pública.
* El embarcadero (2019)
* Los internacionales (2020)
* La mesías (2023)

### Narració

| Any | Programa | Canal | Notes |
| 2015- | Atlántico sur | TV Pública | Debut de narració |

## Teatre

| Any | Obra | Direcció |
| 2006 | Disparatados en Varieté! | |
| 2006-2007 | Días contados | Oscar Martínez |
| 2010 | Amor, dolor y qué me pongo | Mercedes Moran |
| 2013-2014 | Una relación pornográfica | Javier Daulte |

## Premis i nominacions
### Premis Goya

| Any | Categoria | Pel·lícula | Resultat |
| 1998 | Millor actriu | Martín (Hache) | Guanyadora |
| 2000 | Millor actriu | Todo sobre mi madre | Guanyadora |

### Premis Cóndor de Plata

| Any | Categoria | Pel·lícula | Resultat |
| 1993 | Millor actriu | Un lugar en el mundo | Guanyadora |
| 1998 | Millor actriu | Martín (Hache) | Guanyadora |
| 2001 | Millor actriu | Una noche con Sabrina Love | Nominada |
| 2002 | Millor actriu | Antigua vida mía | Nominada |
| 2007 | Millor actriu de repartiment | Sofacama | Nominada |

### Fotogramas de Plata

| Any | Categoria | Pel·lícula | Resultat |
| 1999 | Millor actriu | Todo sobre mi madre | Guanyadora |

### Premis Konex

| Any | Categoria | Resultat |
| 2001 | Millor Actriu de la dècada | Guanyadora |

### Premis Martín Fierro

| Any | Categoria | Programa | Resultat |
| 1992 | Millor actriu de novel·la | Amores | Nominada |
| 1993 | Millor actriu de novel·la | Desde adentro | Nominada |
| 1994 | Millor actriu de novel·la | Nueve lunas | Guanyadora |
| 2008 | Millor actriu de minisèrie | Epitafios | Nominada |
| 2009 | Millor actriu de minisèrie | Trátame bien | Guanyadora |

### Altres premis

* Medalla d'Or al Mèrit en les Belles Arts (2009)
* Festival de Cinema Iberoamericà de Huelva: Colón de Plata a la millor actriu per Una noche con Sabrina Love (2000)
* Premi Sant Jordi de Cinema per Todo sobre mi madre (1999)
* Premis ACE (Nova York) per Martín (Hache) (1997)

## Referències

* ↑ «Cecilia Roth». Centro Virtual Cervantes. Instituto Cervantes. [Consulta: 8 juny 2020].
* ↑ Dina Rot cantó en sefardí poemas de Gelman y Nicoidsky. ABC, 11 de noviembre de 1997, pág. 88
* ↑ «El excéntrico album de fotos de Martín, el hijo de Fito y Cecilia Roth», 10-08-2016.